Wimbledon-mesterskaberne 1968

Wimbledon-mesterskaberne 1968 var den 82. udgave af Wimbledon-mesterskaberne, og turneringen blev spillet i All England Lawn Tennis and Croquet Club i London, Storbritannien i perioden 24. juni – 6. juli 1968. Det var det første Wimbledon-mesterskab i tennissportens åbne æra, og det havde derfor for første gang deltagelse af professionelle spillere.

Herresingleturneringen blev vundet af Rod Laver, som i finalen besejrede Tony Roche med 6-3, 6-4, 6-2, og som dermed vandt det tredje af sine  fire Wimbledon-mesterskaber i herresingle i karrieren men for første gang, siden han i 1961 og 1962 som amatør havde vundet mesterskabet to år i træk, hvorefter han var blevet professionel og derfor havde været udelukket fra de mellemliggende turneringer. Det var Lavers syvende grand slam-titel i herresingle. Tony Roche var i Wimbledon-finalen i single for første og eneste gang i sin karriere. John Newcombe var forsvarende mester men tabte i fjerde runde til Arthur Ashe.

I damesinglerækken sejrede Billie Jean King, som dermed blev den første spiller, der vandt Wimbledon-mesterskabet i damesingle tre år i træk, siden [[Maureen Connolly triuferede i 1952, 1953 og 1954. I finalen vandt King med 9-7, 7-5 over Judy Tegart, der var i Wimbledon-finalen i damesingle for første og eneste gang i sin karriere, og Billie Jean King sikrede sig samtidig den femte af sine tolv grand slam-titler i damesingle.

Billie Jean King vandt også damedoubletitlen, idet hun sammen med Rosie Casals i finalen besejrede Françoise Dürr og Ann Jones med 3-6, 6-4, 7-5. Casals og King vandt dermed Wimbledon-mesterskabet i damedouble for andet år i træk, og det var også Casals anden Wimbledon-titel i damedouble, som hun i sin karriere vandt fem af – alle med King som makker – og det var hendes tredje af de ni grand slam-titler i damedouble, som hun vandt i løbet af sin karriere. Turneringssejren var Kings femte af sine ti damedoubletitler i Wimbledon i karrieren, og det var samtidig den syvende af hendes 16 damedoubletitler på grand slam-niveau i karrieren. 

Herredoubletitlen blev vundet af John Newcombe og Tony Roche, som dermed vandt deres anden af deres fem Wimbledon-titler i herredouble som makkere, efter at de to australiere havde vundet titlen for første gang i 1965. Triumfen var Newcombes syvende grand slam-titel i herredouble, heraf hans tredje Wimbledon-titel. Roche vandt sin sjette herredoubletitel på grand slam-niveau, og det var hans anden Wimbledon-titel. I finalen besejrede de deres landsmænd Ken Rosewall og Fred Stolle med 3-6, 8-6, 5-7, 14-12, 6-3. De forsvarende mestre, Bob Hewitt og Frew McMillan, tabte i semifinalen til Rosewall og Stolle.

mixed double-turneringen blev vundet af Ken Fletcher og Margaret Court, som i finalen besejrede Aleks Metreveli og Olga Morozova med 6-1, 14-12, og som i semifinalen vandt over de forsvarende mestre, Owen Davidson og Billie Jean King. Fletcher vandt dermed den 11. og sidste grand slam-titel i mixed double samt den fjerde og sidste Wimbledon-titel i mixed double i sin karriere, og han havde vundet alle titlerne med Margaret Court som makker. Court vandt den 15. af sine 21 mixed double-titler på grand slam-niveau i karrieren, heraf den fjerde af sine fem Wimbledon-titler. Aleks Metreveli og Olga Morozova var i den første af deres to grand slam-finaler i mixed double i karrieren.

Præmier 

Den samlede præmiesum for Wimbledon-mesterskaberne 1968 androg £ 26.150. I mesterskabsrækkerne var pengepræmierne fordelt som vist nedenfor.

Resultater

Vindere og finalister 

Der blev afviklet fem seniormesterskaber, to juniormesterskaber, et veteranmesterskab. Derudover spillede de spillere, der blev slået ud i første eller anden runde af singlemesterskaberne om den såkaldte "All England Plate". Finaleresultaterne for disse turneringer er angivet nedenfor.

Herresingle 

Herresingleturneringen bestod af 128 spillere i hovedturneringen, og alle kampene blev spillet bedst af fem sæt. Af de 128 spillere i hovedturneringen kom de 10 spillere fra kvalifikationen, hvor 80 spillere spillede om de sidste 10 ledige pladser i hovedturneringen. Resultaterne fra ottendedelsfinalerne og frem er vist nedenfor.

Mesterskabet blev vundet af Rod Laver, som besejrede Tony Roche i finalen med 6-3, 6-4, 6-2. Det var Rod Lavers tredje Wimbledon-titel i herresingle gennem tiden – de to første blev vundet i 1961 og 1962. Laver var i Wimbledon-finalen i herresingle for femte gang i karrieren, mens det for Roche var første (og eneste) gang.

Tre danskere deltog i herresingleturneringen – alle som useedede. Torben Ulrich nåede tredje runde, hvor han blev slået ud af Butch Buchholz med 3-1 i sæt, mens Jan Leschly og Jørgen Ulrich begge blev slået ud i anden runde.

Damesingle 

Hovedturneringen i damesingle havde deltagelse af 96 spillere, og alle kampene blev spillet bedst af tre sæt. Resultaterne fra ottendedelsfinalerne og frem er vist nedenfor.

Mesterskabet blev vundet af Billie Jean King, som besejrede Judy Tegart i finalen med 9-7, 7-5. Det var Billie Jean Kings tredje Wimbledon-titel i damesingle i karrieren – de to første blev vundet i 1966 og 1967 – og hun vandt senere yderligere tre Wibledon-titler i damesingle. Tegart var i damesinglefinalen for eneste gang i sin karriere.

Herredouble

Damedouble

Mixed double

Kilder / eksterne henvisninger 
 Wimbledon - Draws Archive 
 ITF – Men - Wimbledon 1968 
 ITF – Women - Wimbledon 1968

Referencer 

1968
Tennis i 1968